भारतीय रिजर्व बैंक जल्दी ही 100 रुपये का नया नोट जारी कर सकता है। ये नोट पुराने नोट से आकार में छोटा और 10 रुपये के नोट से बड़ा होगा। इसका रंग बैंगनी होगा। डीबी की रिपोर्ट के मुताबिक इस नोट पर यूनेस्को की विश्व धरोहर श्रेणी में शामिल गुजरात के पाटन की ऐतिहासिक रानी की बाव (बावड़ी) का चित्र दिखेगा। नए नोटों की छपाई ​इन दिनों देवास स्थित नोट प्रेस में शुरू हो चुकी है। जबकि नोट की डिजाइन को अंतिम रूप मैसूर की नोट प्रिंटिंग प्रेस में दिया गया है, जहां 2000 रुपये के नोट छापे गए थे। नए नोट की सबसे बड़ी खूबी यही है कि इसकी छपाई में स्वदेशी कागज और स्याही का इस्तेमाल किया जा रहा है। ग्राहकों के लिए राहत की बात यह है कि नए नोट बाजार में आने के बाद भी पुराने नोट चलन में बने रहेंगे।